open-index/open-wikipedia-markdown huggingface dataset:
சச்சிதானந்த நாராயண் தேபு

**சச்சிதானந்த நாராயண் தேபு** (*Sachhidanand Narayan Deb*) இந்தியாவைச் சேர்ந்த ஓர் அரசியல்வாதியாவார். 1923 ஆம் ஆண்டு அக்டோபர் மாதம் 15  ஆம் தேதியன்று இவர் பிறந்தார். இந்திய தேசிய காங்கிரசு கட்சியைச் சேர்ந்த இவர் ஒடிசா சட்டமன்றத்தில் உறுப்பினராக இருந்தார்.

சச்சிதானந்த நாராயண் தேபு 1971 ஆம் ஆண்டு  சிக்கிடி தொகுதியில் போட்டியிட்டு ஒடிசா சட்டமன்றத்தின் சட்டமன்ற உறுப்பினராகத் தேர்ந்தெடுக்கப்பட்டார். 1974 ஆம் ஆண்டிலும் இதே தொகுதியிலிருந்து மீண்டும் தேர்ந்தெடுக்கப்பட்டார். சச்சிதானந்த நாராயண் தேபு இந்த தொகுதியின் தற்போதைய சட்டமன்ற உறுப்பினராக இருக்கும் உசாதேவியின் மாமனார் ஆவார்.

2019 ஆம் ஆண்டு திசம்பர் மாதம் 27 ஆம் தேதியன்று சச்சிதானந்த நாராயண் தேபு தனது 96 ஆவது வயதில் காலமானார்.

## மேற்கோள்கள்

பகுப்பு:1923 பிறப்புகள்
பகுப்பு:2019 இறப்புகள்
பகுப்பு:இந்திய அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:ஒடிசா நபர்கள்
பசந்த மஞ்சரி தேவி

**பசந்த மஞ்சரி தேவி** (*Basanta Manjari Devi*) இந்தியாவைச் சேர்ந்த ஓர் அரசியல்வாதியாவார். 1900 ஆம் ஆண்டு இவர் பிறந்தார். இந்திய தேசிய காங்கிரசு கட்சியைச் சேர்ந்த இவர் ஒடிசாவின் முதலாவது பெண் அமைச்சராக அறியப்படுகிறார். 1946 ஆம் ஆண்டு அமைக்கப்பட்ட அரேகிருட்டிணா மகாதாபு அரசாங்கத்தில் சுகாதாரத் துறையின் துணை அமைச்சராக பசந்த மஞ்சரி தேவி இருந்தார்.

## வாழ்க்கைக் குறிப்பு
பசந்த மஞ்சரி தேவி பிரித்தானிய இந்தியாவில் இருந்த நீலகிரி மாநிலத்தின் அரச குடும்பத்தில் பிறந்தார். இவரின் தந்தை சியாம சந்திர பஞ்சா மர்தராச்சு அரிசந்தன் ஆவார். இராணாபூர் மாநிலத்தைச் சேர்ந்த பிரஞ்சி நாராயண் சிங் தியோவை மணந்து கொண்டார். 1946 ஆம் ஆண்டு நடைபெற்ற பொதுத் தேர்தலில் இந்திய தேசிய காங்கிரசு வேட்பாளராக ரன்பூர் தொகுதியில் இருந்து தேர்ந்தெடுக்கப்பட்டார். 1946 ஆம் ஆண்டில் அமைக்கப்பட்ட அரேகிருட்டிணா மகதாபு அமைச்சகத்தில் சுகாதாரம், நிவாரணம் மற்றும் மறுவாழ்வு அமைச்சராகப் பதவி வகித்தார்.

சுதந்திர இந்தியாவில் பசந்த மஞ்சரி தேவி 1953 ஆம் ஆண்டில் ஒடிசாவின் துணை சுகாதார அமைச்சராக இருந்தார்.

## மேற்கோள்கள்

பகுப்பு:1900 பிறப்புகள்
பகுப்பு:1961 இறப்புகள்
பகுப்பு:இந்திய அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:ஒடிசா நபர்கள்
கிறிசுட்டோபர் எக்கா

**கிறிசுட்டோபர் எக்கா** (*Christopher Ekka*) இந்தியாவைச் சேர்ந்த ஓர் அரசியல்வாதியாவார். 1943 ஆம் ஆண்டு சூலை மாதம் 24 ஆம் தேதியன்று இவர் பிறந்தார். இந்திய தேசிய காங்கிரசு கட்சியைச் சேர்ந்த இவர் இந்திய நாடாளுமன்றத்தின் மக்களவையில் நாடாளுமன்ற உறுப்பினராக இருந்தார். செபசுடியானா லக்ரா என்பவரை இவர் திருமணம் செய்து கொண்டார். இத்தம்பதியருக்கு சி.எசு. இரசீம் எக்கா என்ற ஒரு குழந்தை இருந்தார்.

## மேற்கோள்கள்

## புற இணைப்புகள்
*Official Biographical Sketch in Lok Sabha Website

பகுப்பு:1943 பிறப்புகள்
பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:ஒடிசா நபர்கள்
முகுந்த மாணிக்கியா

**முகுந்த மாணிக்கியா** (*Mukunda Manikya*) (இ. 1739) 1729 முதல் 1739 வரை திரிபுரா இராச்சியத்தை ஆண்ட மாணிக்கிய வம்சத்தைச் சேர்ந்த அரசனாவார்.

## வரலாறு
முதலில் சந்திரமணி தாக்கூர் என்று பெயரிடப்பட்ட இவர், மகாராஜா ராம மாணிக்கியாவின் எஞ்சியிருக்கும் நான்கு மகன்களில் இளையவர்.  இவரது மூத்த சகோதரர்கள் ஒவ்வொருவரும் திரிபுராவை அடுத்தடுத்து ஆண்டனர். முதலாம் ரத்ன மாணிக்கியாவின் ஆட்சியின் கீழ், சந்திரமணி முர்சிதாபாத் முகலாயர் துணை நீதிமன்றத்திற்கு பணயக்கைதியாக அனுப்பப்பட்டார். அதே நேரத்தில் மகேந்திர மாணிக்கியா மற்றும் இரண்டாம் தர்ம மாணிக்கியா ஆகியோரின் ஆட்சியின் போது, இவர் முறையே *பரதாக்கூர்* மற்றும் *யுவராஜ்* என நியமிக்கப்பட்டார். பரதாக்கூர் என்பது சமீபத்தில் உருவாக்கப்பட்ட பதவியாகும், இதன் பொருள் "முதன்மை இளவரசர்" என்பதாகும்.

## ஆட்சி
தர்ம மாணிக்கியாவிற்குப் பிறகு ஆட்சிக்கு வந்த இவர் 1729 இல்  முகுந்த மாணிக்கியா என்ற ஆட்சிப் பெயரைப் பெற்றார். பிராமணர்களுக்கும், சத்திரியர்களுக்கும் நிலங்களை தானமாக அளித்து, பக்திமிக்க மன்னராக தன்னை நிரூபித்தார். இவர் முகலாயர்களுடன் நல்லுறவைப் பேண முயன்றார். தனது மகன் பஞ்ச கௌரி தாக்கூர் என்கிற இரண்டாம் இந்திர மாணிக்கியாவை பிணைக் கைதியாக அனுப்பினார். மேலும் உதய்ப்பூரில் உள்ள முகலாய பௌஜ்தாரைக் கொல்லும் சதித்திட்டத்தை இவரது உறவினர் ருத்ரமணி என்கிற இரண்டாம் ஜாய் மாணிக்கியா மூலம் நிறைவேற்றினார்.

இருப்பினும், 1739 ஆம் ஆண்டில், திரிபுராவின் ஐந்து யானைகள் வழங்கும் வருடாந்திர கப்பத்தை வழங்கத் தவறியதால், இவர் முகலாயர்களால் தூக்கியெறியப்பட்டார். உதய்ப்பூர் முற்றுகையிடப்பட்டு, இவரும், இவரின் மகன்கள் பத்ரமணி, கிருஷ்ணமணி மற்றும் மருமகன் கங்காதர் என்கிற இரண்டாம் உதய் மாணிக்யா ஆகியோருடன் கைது செய்யப்பட்டனர். இந்த அவமானத்தைத் தாங்க முடியாமல், நஞ்சு அருந்தி தற்கொலை செய்து கொண்டார். இவரது ராணி உடன்கட்டை ஏறினார். இவருக்குப் பிறகு ருத்ரமணி (பின்னர் இரண்டாம் ஜாய் மாணிக்கியா) முகலாயர்களை உதய்ப்பூரிலிருந்து விரட்டியடித்தார்.

## சான்றுகள்

பகுப்பு:1739 இறப்புகள்
பகுப்பு:திரிபுராவின் வரலாறு
பகுப்பு:திரிபுராவின் ஆட்சியாளர்கள்
வேளாண் சுற்றுச்சூழல் அமைப்பு

**வேளாண் சுற்றுச்சூழல் அமைப்புகள்** (*agroecosystems*) என்பன பண்ணைகள், தோட்டங்களில் உணவு விளைச்சல் முறைகளை வளர்க்கும் சுற்றுச்சூழல் அமைப்புகள் ஆகும். பெயர் குறிப்பிடுவது போல , வேளாண் சூழல் அமைப்பின் மையத்தில்  வேளாண்செயல்பாடு உள்ளது. எனவே அவை சுற்றுச்சூழல் அணுகுமுறைகளைப் பயன்படுத்திய வேளாண் சூழலியல், மீளுருவாக்க வேளாண்மையில் ஆய்வுக்கான அடிப்படை அலகு ஆகும்.

பிற சூழலியல் அமைப்புகளைப் போலவே வேளாண் சூழலியல்களும் ஓரளவு மூடிய அமைப்புகளை உருவாக்குகின்றன , இதில் விலங்குகள், தாவரங்கள், நுண்ணுயிரிகள், பிற உயிரினங்கள் ஆகியனவற்றின் சூழல் ஒன்றையொன்று சார்ந்து தொடர்ந்து தொடர்பு கொள்கின்றன.  அவை ஓரளவு தன்னியல்பான வேளாண் நடவடிக்கைகளின் இடஞ்சார்ந்த,  செயல்பாட்டு ஒத்திசைவான அலகு என வரையறுக்கப்படுகின்றன.

ஒரு வேளாண் சுற்றுச்சூழல் அமைப்பு வேளாண் நடவடிக்கைகளின் உடனடி தளத்திற்கு மட்டுப்படுத்தப்படவில்லை என்று காணலாம் (எ. கா. பண்ணை). அதாவது , பொதுவாக இனங்களின் கூட்டங்கள், ஆற்றல்  பாய்வுகள், நிகர ஊட்டச்சத்து சமநிலை ஆகியவற்றில் ஏற்படும் மாற்றங்களால் தாகமுரும் களச்சூழலை இது உள்ளடக்கியது. வேளாண் சுற்றுச்சூழல் அமைப்புகள் , குறிப்பாக முனைப்பாக நிர்வகிக்கப்படும் உயிரினங்கள் , இயற்கை சுற்றுச்சூழல் அமைப்புகளை விட எளிய உயிரின கலப்பு ஆற்றல், ஊட்டச்சத்து  பாய்வுகளைக் கொண்டுள்ளன. இதேபோல் வேளாண் சுற்றுச்சூழல் அமைப்புகள் பெரும்பாலும் உயர்ந்த ஊட்டச்சத்து உள்ளீட்டுடன் தொடர்புடையவை , அவற்றில் பெரும்பாலானவை பண்ணையிலிருந்து வெளியேறுகின்றன. இது வேளாண்மையில் நேரடியாக ஈடுபடாத இணைக்கப்பட்ட சுற்றுச்சூழல் அமைப்புகளின் முழுதூட்ட வளத்துக்கு வழிவகுக்கிறது.

## மேலும் காண்க
* வேளாண்மை
* சுற்றுச்சூழலுடன் இணைந்த வேளாண்மை
* வேளாண்சூழலியல்
*வேளாண்மையில் பல்லுயிர்ப் பெருக்கம்
* வேளாண்மைசூழல் அமைப்புப் பகுப்பாய்வு
* வேளாண் இயற்பியல்  
* பல்லுயிர் சாகுபடி
* பல களச் சூழலியல்

## மேலும் படிக்க
* 
* Seabrook, Wendy, 2022, How to Choose Regenerative Practices – that Work. Learning from Nature

## மேற்கோள்கள்

பகுப்பு:சூழல் மண்டலம்
பகுப்பு:பேண்தகு வேளாண்மை
மானச சஞ்சர ரே

**மானச சஞ்சர ரே** என்று தொடங்கும் பாடல் பதினெட்டாவது நூற்றாண்டில் சதாசிவ பிரம்மேந்திரரால் சமசுகிருத மொழியில் இயற்றப்பட்ட ஒரு பிரபலமான கருநாடக இசை கீர்த்தனை ஆகும்.  இது 28-வது மேளகர்த்தா ராகமாகிய ஹரிகாம்போஜியில் பிறந்த சியாமா ராகத்தில், ஆதி தாளத்துடன் பாடப்படுவது வழக்கம். *ஹரிச்சந்திரா* மலையாளத் திரைப்படத்தின் *ஆத்மவித்யாலயமே* பாடல் இந்தப் படைப்பைத் தழுவி எடுக்கப்பட்டது.

## பாடல் வரிகள் மற்றும் பொருள்

## மேற்கோள்கள்

## வெளியிணைப்புகள்
# http://www.karnatik.com/c1059.shtml
# https://sanskritdocuments.org/doc_deities_misc/kIrtanAnisadAshivabrahmendra.pdf
# https://www.sacredyoga.in/Some%20compositions%20of%20Sadashiva%20Brahmendra.pdf

பகுப்பு:கீர்த்தனைகள்
விலங்குரிமையில் பெருமினவழிப்பு ஒப்பீடு

விலங்குகளுக்கு மனிதர்களால் நிகழும் வன்கொடுமைகள் பலவும் யூதப் பெருமினவழிப்பு நிகழ்வில் கையாளப்பட்ட செயற்பாடுகளோடு அறிஞர்களால் ஒப்புமைப் படுத்தப்படுகிறது. தனிநபர்கள் பலரும் குழுக்கள் பலவும் விலங்கு வன்கொடுமைகளுக்கும் யூதப் பெருமினவழிப்பிற்கும் இடையே நேரடி ஒப்பீடுகளை வரைந்து வந்துள்ளனர். விலங்குகள் மனிதர்களால் நடத்தப்படுவதற்கும் நாஜி மரண முகாம்களில் உள்ள கைதிகள் நாஜிக்களால் நடத்தப்பட்டதற்கும் உள்ள ஒற்றுமைகளை இரண்டாம் உலகப் போரின் முடிவில் அறிஞர்களும் எழுத்தாளர்களும் இனம் கண்டு விளக்கத் துவங்கியதிலிருந்து இந்த ஒப்புமைகள் பரவலாக வழக்கில் வரத் தொடங்கின. இவ்வறிஞர்களில் யூதப் பெருமினவழிப்பில் தப்பிப் பிழைத்தவர்களும், யூதர்கள் மட்டுமன்றி யூதர்களல்லாத பலரும் அடங்குவர். 1968-ஆம் ஆண்டு ஐசக் பாஷவிஸ் சிங்கர் எழுதிய *தி லெட்டர் ரைட்டர்* (The Letter Writer) என்னும் சிறுகதை இந்த ஒப்பீடுகளை முதன் முதலாக வரைந்த இலக்கியப் படைப்பாகப் பரவலாகக் குறிப்பிடப்படுகிறது. மானநஷ்ட எதிர்ப்பு லீக் (Anti-Defamation League), ஐக்கிய அமெரிக்க யூதப் பெருமினவழிப்பு நினைவு அருங்காட்சியகம் (United States Holocaust Memorial Museum) உள்ளிட்ட யூத விரோதப் போக்கினை எதிர்த்துப் பிரச்சாரம் செய்யும் அமைப்புகளால் இந்த ஒப்பீடு கண்டிக்கப்பட்டும் விமர்சிக்கப்பட்டும் வந்துள்ளது. குறிப்பாக 2006-ம் ஆண்டு முதல் விலங்கு வன்கொடுமைகளை எதிர்த்து பீட்டா அமைப்பினரால் நடத்தப்பட்ட பிரச்சாரங்களில் இந்த ஒப்புமையை அதிக அளவில் பயன்படுத்தப்படத் துவங்கியதிலிருந்து இந்த விமர்சனங்கள் பெரிதளவில் வைக்கப்படலாயின.

## இவற்றையும் பார்க்க
* விலங்குரிமை
* விலங்கினவாதம்
* விலங்குத் தொழிற்கூட்டு

## மேற்கோள் தரவுகள்

## மேலும் படிக்க
* 
* 
* 
* 

பகுப்பு:விலங்குரிமை
பகுப்பு:விலங்கு வன்கொடுமை
பகுப்பு:சமூகவியல்
ஹரிஹர் கோட்டை

**ஹரிஹர் கோட்டை** / **ஹர்சகாட்** (*Harihar fort* / *Harshagad*) இந்தியாவின் மகாராட்டிரா மாநிலத்தின் நாசிக் மாவட்டத்தில் உள்ள திரியம்பகேஷ்வரர் மலைத்தொடரில்,  3676 அடி உயரத்தில் சிதிலமடைந்து காணப்படும் மலைக்கோட்டை ஆகும். இது நாசிக் நகரத்திற்கு தென்கிழக்கே 42.2 கிலோ மீட்டர் தொலைவில் உள்ளது.

## வரலாறு
ஹரிஹர் மலைக்கோட்டை தேவகிரி யாதவப் பேரரசு (850–1334) ஆட்சியின் போது நிறுவப்பட்டது. மராத்தியப் பேரரசு ஆட்சியின் போது, 1636ல் இக்கோட்டை தக்காண சுல்தானத்தின் தளபதி கான் சமாம் கைப்பற்றினார்.இந்தியாவில் கம்பெனி ஆட்சியின் போது இக்கோட்டையை கேப்டன் பிரிக்ஸ் என்பவரால் 1818ல் கைப்பற்றப்பட்டது.

## படக்காட்சிகள்

File:Harihar4.jpg|thumb|திரியம்பகேஷ்வரர் மலை 
File:Harihar5.jpg|thumb|மலையேற்றம்
File:Harihar fort 1.jpg|கோட்டையின் முதன்மை வாயில் 
File:Harihar2.jpg|thumb|கோட்டையின் இரண்டாம் நுழைவாயில்


## இதனையும் காண்க

* இந்தியாவில் உள்ள கோட்டைகளின் பட்டியல்
## மேற்கோள்கள்

பகுப்பு:இந்தியாவிலுள்ள கோட்டைகள்
பகுப்பு:மகாராட்டிர கோட்டைகள்
பகுப்பு:நாசிக் மாவட்டம்
ஏக்கர், இஸ்ரேல்

**ஏக்கர்** (*Acre*) இஸ்ரேல் நாட்டின் வடக்கில் அமைந்த வட மாவட்டத்தில் அமைந்த இந்த துறைமுக நகரத்தை உள்ளூரில் **அக்கோ** என அழைக்கின்றனர். கிமு 3000ல் நிறுவப்பட்ட இந்நகரத்த்தின் பழைய ஏக்கர் நகரத்தின் 23 எக்டேர் பரப்பளவை 2001ல்  யுனேஸ்கோ நிறுவனம் உலகப் பாரம்பரியக் களமாக அறிவித்தது.

## அமைவிடம்
மத்தியத்தரைக் கடலின் லெவண்டைன் கடல் பரப்பில், இஸ்ரேல் நாட்டின் வட மாவட்டத்தில் அமைந்த ஏக்கர் துறைமுக நகரம், அய்பா நகரத்திற்கு தென்மேற்கே 25.5 கிலோ மீட்டர் தொலைவிலும்; டெல் அவீவ் நகரத்திற்கு 97 கிலோ மீட்டர் தொலைவிலும் அமைந்துள்ளது.

## மக்கள் தொகை பரம்பல்
ஏக்கர் நகரத்தில் தற்போது 48,000 மக்கள் வாழ்கின்றனர். அதில் யூதர்கள் பெரும்பான்மையாக இருப்பினும், அரபிரேயர்கள் 32% உள்ளனர். 2000ல் பழைய ஏக்கர் நகரத்தில் 95% பேர் அரபுகள் வாழ்ந்தனர். தற்போது அரபுகள் 15% வாழ்கின்றனர்.பகாய் சமயத்தினருக்கு ஏக்கர் நகரம் மிகவும் புனிதமானது. 
1999ம் ஆண்டில் ஏக்கர் நகரத்தின் 22 கல்வி நிலையங்களில் 15,000 குழந்தைகள் பயின்றனர்.

## போக்குவரத்து
 
ஏக்கர் தொடருந்து நிலையம் மற்றும் பேருந்து நிலையம் இஸ்ரேல் நாட்டின் பிற முக்கிய நகரங்களுடன் இணைக்கிறது.
## இதனையும் காண்க
* இசுரேலிய நகரங்களின் பட்டியல்
* பண்டைய அண்மை கிழக்கின் நகரங்கள்
### மேற்கோள்கள்

## வெளி இணைப்புகள்

*Acre Municipality official website
*Official website of the Old City of Acre
*Survey of Western Palestine, Map 3: IAA, Wikimedia commons 
*Orit Soffer and Yotam Carmel,Hamam al-Pasha: The implementation of urgent ("first aid") conservation and restoration measures, Israel Antiquities Site – Conservation Department
*Picart map of Old Acre, 16th century. Eran Laor Cartographich Collection, The National Library of Israel.

பகுப்பு:இசுரேலிய நகரங்கள்
பகுப்பு:பண்டைய அண்மைக் கிழக்கின் நகரங்கள்
பகுப்பு:இசுரேலின் உலகப் பாரம்பரியக் களங்கள்
ஹைபா சண்டை (1918)

**ஹைபா சண்டை** (*Battle of Haifa*), முதலாம் உலகப் போரின் மத்திய கிழக்கு போர்க்களத்தின் ஒரு பகுதியாக, செருமானியப் பேரரசு, உதுமானியப் பேரரசுகள் தலைமையிலான படைகளுக்கும் மற்றும் பிரித்தானியப் பேரரசு தலைமையிலான இந்தியாவின் சுதேச சமஸ்தானப் படைகளுக்கும், பாலஸ்தீனத்தின் கைஃபா நகரத்தை கைப்பற்றுவதற்கு 23 செப்டம்பர் 1918 அன்று நடைபெற்ற சண்டையாகும்.

முதலாம் உலகப் போரின் போது உதுமானியப் பேரரசின் கீழிருந்த கைஃபா துறைமுக நகரத்தை கைப்பற்றுவதற்கு, பிரித்தானியப் பேரரசின் படைகளுக்கு உதவியாக இந்தியாவின் சுதேச சமஸ்தானங்களான   ஜோத்பூர் சமஸ்தானம்  மற்றும் மைசூர் சமஸ்தானத்தின் குதிரைப்படை வீரர்கள் இப்போரில் கலந்து கொண்டனர்.

இச்சண்டையில் பிரித்தானியர்கள் வென்றனர். ஹைபா துறைமுக நகரம் கைப்பற்றப்பட்டது. ஜெர்மனி மற்றும் உதுமானிய போர் வீரர்கள் சிறைபிடிக்கப்பட்டனர். இச்சண்டையின் வெற்றிக்கு காரணமானவரும், போரில் இறந்தவருமான, ஜோத்பூர் இராணுவ அதிகாரி தல்பத் சிங் செகாவத்திற்கு மிலிட்டேரி கிராஸ் பதக்கம் வழங்கப்பட்டது. 


File:Stamp of India - 2019 - Colnect 887100 - Teen Murti Haifa Delhi.jpeg|ஹைபா சண்டையில் உயிர்நீத்த இந்திய வீரர்களின் நினைவாக 2019ல் இந்திய அரசு வெளியிட்ட அஞ்சல் தலை
File:Teenmurtidelhi.jpg|ஹைபா சண்டையில் உயிர் நீத்த இந்தியக் குதிரைப்படை வீரர்களின் நினைவுச் சின்னம், புது தில்லி 
File:Mysore Lancers Memorial, Bangalore.jpg| ஹைபா சண்டையில் உயிர்நீத்த மைசூர் குதிரைப்படை வீரர்களின் நினைவுச்சின்னம், பெங்களுர்
File:Mysore Lancers Memorial (Closeup), Bangalore.jpg|ஹைபா சண்டையில் உயிர்நீத்த மைசூர் குதிரைப்படை வீரர்களின் நினைவுச்சின்னம், பெங்களுர் 


## இதனையும் காண்க
* நடுநிலக்கடல் சண்டை
## உசாத்துணை

## மேற்கோள்கள்

* 
* 
* 
* 
* 
* 
* 
* 
* 
* 
* 
* 

## வெளி இணைப்புகள்
* Piece of New Delhi in Haifa – Israel Defense Forces

பகுப்பு:முதலாம் உலகப் போர்
பகுப்பு:பாலஸ்தீனம்
பகுப்பு:மைசூர் பேரரசு
சந்திரமுகி 2

**சந்திரமுகி 2** (*Chandramukhi 2*) 2023ஆம் ஆண்டு தமிழ் மொழியில் வெளியான ஒரு நகைச்சுவைத் திகில் திரைப்படமாகும். இது *[[சந்திரமுகி (திரைப்படம்)|சந்திரமுகியின்]]* (2005) தொடர்ச்சி என்பது குறிப்பிடத்தக்கது. இப்படத்தில் ராகவா லாரன்ஸ், லட்சுமி மேனன் மற்றும் கங்கனா ரணாவத் ஆகியோர் முக்கிய வேடங்களில் நடித்துள்ளனர். மேலும் முக்கியக் கதாபாத்திரத்தில் வடிவேலு, ராதிகா சரத்குமார், மஹிமா நம்பியார், ஸ்ருஷ்டி டாங்கே, ராவ் ரமேஷ், சுபிக்ஷா மற்றும் பலர் நடித்துள்ளனர்.

இந்த படம் ஜூன் 2022-ல் அதிகாரப்பூர்வமாக அறிவிக்கப்பட்டது. முதன்மை புகைப்படம் எடுக்கும் பணி சூலையில் தொடங்கியது. ஆகத்து 2023 நடுப்பகுதியில் படப்படிப்பு முடிவடைந்தது. எம்.எம்.கீரவாணி இசையமைத்துள்ளார். ஒளிப்பதிவு மற்றும் படத்தொகுப்பை முறையே ஆர். டி. ராஜசேகர் மற்றும் ஆண்டனி ஆகியோர் செய்திருக்கின்றார்கள்.

*சந்திரமுகி 2*  திரைப்படம் 2023 ஆண்டு செப்டம்பர் மாதம் 28ஆம் தேதி  அன்று வெளியிடப்பட்டது.

## கதைக்கரு
ஒரு பணக்காரக் குடும்பம் பல பிரச்சனைகளை எதிர்கொள்கிறது பிரச்சினைகளைத் தீர்க்கத் தங்களது குலதெய்வத்தை வழிபட நீண்ட காலமாக பிரிந்திருந்த உறவினர்களுடன் இணைந்து கிராமத்திற்குச் செல்கின்றது அந்தக் குடும்பம். இதனால் நூற்றாண்டுகளுக்கு முன்பு பாரம்பரிய நடனக் கலைஞர் சந்திரமுகி மற்றும் வேட்டையன் ராஜா இடையேயான பகையை மீண்டும் எழும்புகிறது. குடும்ப உறுப்பினர்களில் ஒருவர் சந்திரமுகியின் ஆவியாலும் வேட்டையன் ராஜா ஆவியால் மற்றொருவரும் சிக்கி இருக்க இந்தப் பிரச்சினையில் இருந்து அந்தக் குடும்பம் எப்படி மீண்டது என்பது கதைக்கருவாக இருக்கின்றது.

## நடிகர்கள்
* பாண்டியன் & வேட்டையன் என்கிற செங்கோட்டையன் என இரட்டை வேடத்தில் ராகவா லாரன்ஸ்
* லட்சுமி மேனன் திவ்யா & சந்திரமுகி (உடைமை) என இரட்டை வேடம்
* சந்திரமுகியாக கங்கனா ரணாவத்
* முருகேசனாக வடிவேலு
* ரங்கநாயகியாக ராதிகா சரத்குமார்
* லட்சுமியாக மஹிமா நம்பியார்
* பிரியாவாக ஸ்ருஷ்டி டாங்கே
* காயத்ரியாக சுபிக்ஷா
* குணசேகரனாக மிதுன் ஷியாம்
* ருத்ரய்யாவாக, செங்கோட்டையனின் மகாகுருவாக அய்யப்ப பி.சர்மா
* ரங்கநாயகியின் தம்பியாக விக்னேஷ்
* ரங்கநாயகியின் தம்பியாக ரவிமரியா
* ரங்கநாயகியின் மூத்த சகோதரனாக சுரேஷ் மேனன்
* டிஎம் கார்த்திக் மேலாளராக
* குருஜியாக ராவ் ரமேஷ்
* ரியல் வேட்டையனாக சத்ரு
* கோபால் என்கிற கோபால் வேடத்தில் ஆர்.எஸ்.சிவாஜி
* கோவில் பூசாரியாக ஒய்.ஜி.மகேந்திரன்
* மனோபாலா போலி பேயோட்டுபவர்
* கூல் சுரேஷ் வீட்டு வேலைக்காரன்
* ஜூனியர் ரங்கநாயகியாக மானஸ்வி கொட்டாச்சி
* காஷ்வின் கார்த்திக்
* கங்காவாக ஜோதிகா (பிளாஷ்பேக்)

## மேற்கோள்கள்

பகுப்பு:பி. வாசு இயக்கிய தமிழ்த் திரைப்படங்கள்
பகுப்பு:2023 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பசந்த் குமார் பிசுவால்

**பசந்த் குமார் பிசுவால்** (*Basant Kumar Biswal*) இந்தியாவைச் சேர்ந்த ஓர் அரசியல்வாதியாவார். 1936 ஆம் ஆண்டு ஆகத்து மாதம் 23 ஆம் தேதியன்று இவர் பிறந்தார். இந்திய தேசிய காங்கிரசு கட்சியைச் சேர்ந்த இவர் ஒடிசாவின் துணை முதலமைச்சராகப் பதவியில் இருந்துள்ளார். திர்டோல் சட்டமன்றத் தொகுதியின் சட்டமன்ற உறுப்பினராகவும், ஒடிசா பிரதேச காங்கிரசு கட்சியின்  துணைத் தலைவராகவும் இருந்துள்ளார்.

இவருக்கு இரண்டு மகன்கள் இருந்தனர். முதல் மகன் முன்னாள் துடுப்பாட்ட வீரர் இரஞ்சிப் பிசுவால் ஆவார். இவர் இந்தியத் துடுப்பாட்ட அணியின் மேலாளராகவும் இந்தியன் பிரீமியர் லீக்கின் தலைவராகவும் இந்திய தேசிய காங்கிரசு கட்சியின் ஒரு பகுதியாக ஒடிசாவின் மாநிலங்களவை நாடாளுமன்ற உறுப்பினராகவும் இவர் இருந்துள்ளார். இரண்டாவது மகன் சிரஞ்சிப் பிசுவால் இயகத்சிங்பூர் சட்டமன்ற தொகுதியின் காங்கிரசு சட்டமன்ற உறுப்பினராகவும் ஒடிசா சட்டமன்றத்தின் துணை எதிர்க்கட்சித் தலைவராகவும் உள்ளார். 
## இறப்பு
பசந்த் குமார் பிசுவால் 2003 ஆம் ஆண்டு செப்டம்பர் மாதம் 7 ஆம் தேதியன்று காலமானார்.
## மேற்கோள்கள்

## புற இணைப்புகள்
* Basant Kumar Biswal MLA Profile

பகுப்பு:1936 பிறப்புகள்
பகுப்பு:2003 இறப்புகள்
பகுப்பு:ஒடிசா நபர்கள்
பகுப்பு:இந்திய அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
மொழிநெறியெழுபா

**மொழிநெறியெழுபா** என்னும் நூல் வண்ணச்சரபம் தண்டபாணி சுவாமிகளால் இயற்றப்பட்டது. இந்நூல் பரிதி, சிவபெருமான், பராசக்தி, திருமால், கணபதி, முருகப்பெருமான், பொதுக்கடவுள் என முறையே சௌரம், சைவம், சாக்தம், வைணவம், காணாபத்தியம், கௌமாரம் என அறுவகைச் சமயங்களுக்கும் சமயாதீதமாகிய பொது நிலைக் கடவுளுக்கும் என எழுநிலையில் தெய்வங்களைப் பரவும் வண்ணம் ஏழு அகவற் பாக்களில் அமைந்த நூலாகும். சமய பேதங்களை விடுத்து ஒன்றாக நோக்கும் தன்மை சுவாமிகளின் நூல்கள் பலவற்றுள் அமைந்துள்ளது.

## மேற்கோள்கள்

பகுப்பு:இந்து சமய நூல்கள்
செருமேனியம்(II) அயோடைடு

**செருமேனியம்(II) அயோடைடு** (*Germanium(II) iodide*) என்பது GeI2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். செருமேனியமும் அயோடினும் சேர்ந்து இச்சேர்மம் உருவாகிறது.

## தயாரிப்பு
செருமேனியம்(IV) அயோடைடுடன் ஐதரோ அயோடிக் அமிலம், ஐதரோ பாசுபரசு அமிலம் மற்றும் தண்ணீர் ஆகியவற்றைச் சேர்த்து வினைபுரியச் செய்தால் செருமேனியம்(II) அயோடைடு உருவாகும்:

:

செருமேனியம் மோனோசல்பைடு அல்லது செருமேனியம் மோனாக்சைடுடன் ஐதரசன் அயோடைடைச் சேர்த்து வினைபுரியச் செய்தாலும் செருமேனியம்(II) அயோடைடு உருவாகும்.

:

:}

200 – 400 பாகை செல்சியசு வெப்பநிலையில் செருமேனியமும் அயோடினும் நேரடியாக வினையில் ஈடுபட்டாலும் செருமேனியம்(II) அயோடைடு உருவாகிறது.:

:

HGeI3சேர்மம் சிதைவுக்கு உட்பட்டாலும் செருமேனியம்(II) அயோடைடு உருவாகிறது. HGeCl3உடன் ஐதரோ அயோடிக் அமிலத்தைச் சேர்த்து வினை புரியச்செய்தால் HGeI3 சேர்மத்தை தயாரிக்கமுடியும்:

:

:

## பண்புகள்
செருமேனியம்(II) அயோடைடு மஞ்சள் நிறப் படிகமாகும். இது ஈரப்பதத்தின் முன்னிலையில் செருமேனியம்(II) ஐதராக்சைடாக மெதுவாக நீராற்பகுப்பு அடைகிறது. ஐதரோ கார்பன்களில் இது கரையாது. குளோரோஃபார்மிலும் கார்பன் டெட்ராகுளோரைடிலும் சிறிது கரைகிறது. a = 413 பைக்கோ மீட்டர் மற்றும் c = 679 பைக்கோமீட்டர்என்ற அளபுருக்களுடன் செருமேனியம்(II) அயோடைடு சேர்மம் காட்மியம் அயோடைடு கட்டமைப்பை ஏற்றுகொள்கிறது. 550 பாகை செல்சியசு வெப்பநிலையில் செருமேனியம் மற்றும் செருமேனியம் டெட்ரா அயோடைடாக விகிதாசாரமின்றி இது சிதைகிறது.

## பண்புகள்
செருமேனியம்(II) அயோடைடு கார்பீனுடன் வினைபுரிந்து நிலையான சேர்மங்களை உருவாக்க்குகிறது. மின்னணுவியல் துறையில் செருமேனியம் அடுக்குகளை விகிதாசாரமற்ற வினைகள் மூலம் உருவாக்கப் பயன்படுகிறது.

## மேற்கோள்கள்

பகுப்பு:செருமேனியம் சேர்மங்கள்
பகுப்பு:அயோடைடுகள்
பாபு (நடிகர்)

**பாபு** ( – 19 செப்டம்பர் 2023) தமிழ்த் திரைப்படங்களில் நடித்துவந்த ஒரு இந்திய நடிகர் ஆவார். பாரதிராஜாவின் *[[என் உயிர்த் தோழன்]]* (1990) திரைப்படத்தில் அறிமுகமானார். அதன் பின்னர் சில தமிழ்த் திரைப்படங்களில் நடித்து வந்தார். 1990களில் திரைப்படம் ஒன்றில் சண்டைக் காட்சியில் நடித்தபோது காயமடைந்து தொடர்ந்து படங்களில் நடிக்க முடியாதவாறு முடங்கினார்.

## திரைப்பணி
1990 ஆம் ஆண்டு பாரதிராஜாவின் என் உயிர்த் தோழன் திரைப்படத்தில் பாபு நடிகராக அறிமுகமானார், புதுமுக நடிகர்களான தென்னவன், ரமா ஆகியோரைக் கொண்ட நடிகர்களுடன் முன்னணிப் பாத்திரத்தில் சிறப்பாக நடித்துப் பாராட்டுகள் பெற்றார். பின்னர் விக்ரமனின் *[[பெரும்புள்ளி (திரைப்படம்)|பெரும்புள்ளி]]* (1991) திரைப்படத்தில் நடிகை சுமனுடன் நடித்தார், பின்னர் *தாயம்மா* (1991), *பொண்ணுக்கு சேதி வந்தாச்சு* (1991) ஆகிய திரைப்படங்களில் நடித்தார்.

1990களின் தொடக்கத்தில் *மனசார வாழ்த்துங்களேன்*  என்ற தனது சொந்தப் படத்தின் படப்பிடிப்பின் போது ஒரு சண்டைக் காட்சியில் நடித்ததில், பாபு முதுகுத்தண்டில் காயம் அடைந்து செயலிழந்தார். அதன் பின்னர் நடிப்பதை நிறுத்தினார். 1997 இல், ராதா மோகனின் தயாரிப்பில் பிரகாஷ் ராஜ் நடித்து *சிமைல் பிளீஸ்* என்ற வெளிவராத திரைப்படத்திற்கு உரையாடல்களை எழுதினார்.

சூன் 2004 இல், இயக்குநர் பொன்வண்ணன் தனது நண்பரான பாபுவின் வாழ்க்கையை அடிப்படையாகக் கொண்டு ஒரு திரைப்படத்தை உருவாக்கப் போவதாகவும், அதன் மூலம் கிடைக்கும் இலாபத்தை பாபுவிற்கு அளிக்கவிருப்பதாகவும் தெரிவித்தார். இருப்பினும், இப்படம் இறுதியில் தயாரிக்கப்படவில்லை.

## இறப்பு
பாபு 2023 செப்டம்பர் 19 இல் தனது 60-ஆவது அகவையில் காலமானார்.

## திரைப்படங்கள்

## மேற்கோள்கள்

பகுப்பு:2023 இறப்புகள்
பகுப்பு:இந்தியத் திரைப்பட நடிகர்கள்
பகுப்பு:தமிழ்த் திரைப்பட நடிகர்கள்
சுகாமோய் சென் குப்தா

**சுகாமோய் சென் குப்தா** (*Sukhamoy Sen Gupta*)(செப்டம்பர் 1919 &#x2013; சி. 2003),  என்பவர் இந்திய அரசியல்வாதியும் திரிபுராவின் மேனாள் முதலமைச்சரும் ஆவார். இவர் இந்தியத் தேசிய காங்கிரசு கட்சியின் உறுப்பினர் ஆவார். சென் குப்தா இந்தியா மாநிலமான திரிபுராவின் முதலமைச்சராக 20 மார்ச்சு 1972 முதல் 31 மார்ச்சு 1977 வரை பதவி வகித்தார்.   

## மேற்கோள்கள்

பகுப்பு:திரிபுரா முதலமைச்சர்கள்
பகுப்பு:1919 பிறப்புகள்
மோகன் நாயக்கு

**மோகன் நாயக்கு** (*Mohan Nayak*) இந்தியாவைச் சேர்ந்த ஓர் அரசியல்வாதியாவார். அக்லிட்சா நாயக்கு மற்றும் சந்திரமா நாயக்கு தம்பதியருக்கு மகனாக 1921 ஆம் ஆண்டு சூலை மாதம் 3 ஆம் தேதியன்று இவர் பிறந்தார். ஒடிசா சட்டப் பேரவையில் நான்கு முறை சட்டமன்ற உறுப்பினராகவும், மக்களவையில் இரண்டு முறை நாடாளுமன்ற உறுப்பினராகவும் இவர் பணியாற்றினார். 1952 ஆம் ஆண்டு நடைபெற்ற பெர்காம்பூர் இடைத்தேர்தல், 1967, 1971 மற்றும் 1974 ஆம் ஆண்டுகளில் நடைபெற்ற பெர்காம்பூர், துரா மற்றும் கோபால்பூர் சட்டமன்றத் தொகுதிகளிலிருந்து முறையே 1, 4, 5 மற்றும் 6 ஆவது ஒடிசா சட்டமன்றத்திற்குத் தேர்ந்தெடுக்கப்பட்டார். கஞ்சம் மற்றும் பஞ்ச்நகர் மக்களவைத் தொகுதிகளில் போட்டியிட்டு 2ஆவது மற்றும் 3ஆவது மக்களவைக்கும் தேர்ந்தெடுக்கப்பட்டார். மோகன் நாயக்கு ஒடிசா அரசியலில் இந்திய தேசிய காங்கிரசு கட்சியின் அரசியல்வாதியாக பணியாற்றினார்.

1940 மற்றும் 1941 ஆம் ஆண்டுகளில் சத்தியாக்கிரகத்திற்காகவும், மீண்டும் 1942 ஆம் ஆண்டு வெள்ளையனே வெளியேறு இயக்கத்திலும் மோகன் நாயக்கு சிறையில் அடைக்கப்பட்டார்.

மோகன் நாயக்கு  1983 ஆம் ஆண்டு செப்டம்பர் மாதம் 26 ஆம் தேதியன்று தனது 62 ஆவது வயதில் இறந்தார்

## மேற்கோள்கள்

பகுப்பு:1921 பிறப்புகள்
பகுப்பு:1983 இறப்புகள்
பகுப்பு:2ஆவது மக்களவை உறுப்பினர்கள்
பகுப்பு:3வது மக்களவை உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
உதயநத்தம் (கிழக்கு)

**உதயநத்தம் (கிழக்கு)**(*Udayanatham East*) என்பது இந்தியாவின் தமிழ்நாடு மாநிலத்தில் அரியலூர் மாவட்டத்தில் உடையார்பாளையம் வட்டத்தில் உள்ள ஒரு கிராமம் ஆகும். இது மாவட்டத் துணைத் தலைமையகமான ஜெயங்கொண்டத்திலிருந்து 14 கி.மீ. தொலைவிலும் (வட்டாட்சியர் அலுவலகம்) மாவட்டத் தலைமையகமான அரியலூரிலிருந்து 50 கி.மீ. தொலைவிலும் அமைந்துள்ளது.

## மக்கள்தொகை
உதயநத்தத்தின் மொத்த மக்கள்தொகை 3,547 ஆகும். இதில் ஆண்கள் 1,733 பேர். பெண்கள் 1,814 பேர். உதயநத்தம் கிராமத்தின் கல்வியறிவு விகிதம் 71.02% ஆகும்.  இதில் 77.73% ஆண்கள் மற்றும் 64.61% பெண்கள் கல்வியறிவு பெற்றுள்ளனர்.

## நிர்வாகம்
உதயநத்தம் ஜெயங்கொண்டம் சட்டமன்றத் தொகுதி மற்றும் சிதம்பரம் நாடாளுமன்றத் தொகுதியின் கீழ் வருகின்றது.

## கல்வி
இங்கு அரசு உயர்நிலைப் பள்ளி உள்ளது.

## சுகாதாரம்
அரசு மருத்துவமனை ஒன்றும் உதயநத்தத்தில் உள்ளது.

## பொருளாதாரம்
அரசின் பாரத ஸ்டேட் வங்கியும், வேளாண்மை வங்கியும், கைத்தறி நெசவாளர் சங்கமும் இங்குச் செயல்படுகிறது. இராணி மகால் (திருமண மண்டபம்) அரசுக்குச் சொந்தமான வணிக மையமாகும். உள்ளூர் வணிகங்களில் மளிகைக் கடைகள், தேநீர்க் கடைகள், ஒரு வன்பொருள் கடை, அடைமானக் கடைகள், சிறிய மருந்தகம், மற்றும் அடுமனை ஒன்றும் இங்கு உள்ளது.

## கோயில்கள்

* விநாயகர் கோயில் (ஏரிக்கு அருகில்)
* அருள்மிகு காத்தாயி அம்மன் கோயில் (இடம் - தெற்கு தெரு)
* சாமுண்டீசுவரி கோயில் (முதன்மைச் சாலை)
* அய்யனார் கோயில் (வடக்கு)
* மாரியம்மன் கோயில் (உதயநத்தம் அருகில்)
* காளியம்மன் கோயில்(முதன்மைச் சாலை)
* சிறீ கிருஷ்ணர் கோயில்

இக்கோயில்களில் தொடர்ந்து பூசைகளும் திருவிழாக்களும் நடைபெறுகின்றன.

## மேற்கோள்கள்


பகுப்பு:அரியலூர் மாவட்டத்திலுள்ள கிராமங்கள்
மம்தா மருத்துவக் கல்லூரி

**மம்தா மருத்துவக் கல்லூரி** (*Mamata Medical College*) என்பது தெலங்காணா மாநிலம் கம்மத்தின் அமைந்துள்ள உள்ள மம்தா பொது மருத்துவமனை என்ற போதனா மருத்துவமனையைக் கொண்ட ஒரு தனியார் மருத்துவக் கல்லூரி ஆகும். இது தெலங்காணாவில் உள்ள கலோஜி நாராயண ராவ் சுகாதார அறிவியல் பல்கலைக்கழகத்துடன் இணைக்கப்பட்டுள்ளது.

## அமைவிடம்
இக்கல்லூரி கம்மம் மாவட்டத்தின் கம்மம் நகரின் சுழற்சங்க நகர்ப் பகுதியில் அமைந்துள்ளது.

## துறைகள்
* பொது மருத்துவம்
* குழந்தை மருத்துவம்
* கதிர்வீச்சு-நோயறிதல்
* காசநோய் & மார்பு
* தோல் & பாலின நோய்
* மனநல மருத்துவம்
* பொது அறுவை சிகிச்சை
* எலும்பியல்
* கண் மருத்துவம்
* கண், மூக்கு, தொண்டை
* மகப்பேறியல் & பெண்ணோயியல்

## மேலும் பார்க்கவும்
* இந்தியாவில் கல்வி
* இந்தியாவில் எழுத்தறிவு
* தெலுங்கானாவில் உள்ள உயர்கல்வி நிறுவனங்களின் பட்டியல்

## மேற்கோள்கள்


## வெளி இணைப்புகள்
* மம்தா மருத்துவக் கல்லூரி இணையதளம்

பகுப்பு:தெலங்காணா மருத்துவக் கல்லூரிகள்
பனமாலி பட்நாயக்கு

**பனமாலி பட்நாயக்கு** (*Banamali Patnaik*) இந்தியாவைச் சேர்ந்த ஓர் அரசியல்வாதியாவார். 1922 ஆம் ஆண்டு ஏப்ரல் மாதம் 4 ஆம் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினராக இந்திய நாடாளுமன்றத்தின் கீழ் சபையான மக்களவைக்கு இவர் தேர்ந்தெடுக்கப்பட்டார்.  பனமாலி பட்நாயக்கு 1980 ஆம் ஆண்டு இறந்தார்.

## மேற்கோள்கள்

பகுப்பு:1922 பிறப்புகள்
பகுப்பு:1980 இறப்புகள்
பகுப்பு:ஒடிசா அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
அரசு மருத்துவக் கல்லூரி, மகபூப்நகர்

**அரசு மருத்துவக் கல்லூரி, மகபூப்நகர்** (*Government Medical College, Mahbubnagar*) என்பது **மகபூப்நகர் மருத்துவக் கல்லூரி** தெலங்காணா மாநிலம் மகபூப்நகரில் அமைந்துள்ள ஒரு மருத்துவக் கல்லூரியாகும்.  2016 சனவரியில் இந்திய மருத்துவக் கழக அனுமதியைப் பெற்றது. இந்த மருத்துவக் கல்லூரி கலோஜி நாராயண ராவ் சுகாதார அறிவியல் பல்கலைக்கழகத்துடன் இணைக்கப்பட்டுள்ளது.

## வரலாறு
மகபூப்நகர் அரசு மருத்துவக் கல்லூரி 2016-ல் திறக்கப்பட்டது. இந்திய மருத்துவக் கழகம் 150 இளநிலை மருத்துவ கல்வி இடங்களுக்கு அனுமதி அளித்தது. முதல் தொகுதி மாணவர்கள் முதல் கல்வியாண்டை 2016-17ல் தொடங்கினர்.

## மருத்துவமனை
300 படுக்கைகள் கொண்ட மருத்துவமனை வசதி மருத்துவக் கல்லூரியின் ஒரு பகுதியாகும். புதிய கல்லூரி வளாகமும் கட்டப்பட உள்ளது. இக்கல்லூரி 50 ஏக்கர் பரப்பளவில் அமைந்துள்ளது.

## மேலும் பார்க்கவும்
* இந்தியாவில் எழுத்தறிவு
* தெலங்காணாவில் உள்ள உயர்கல்வி நிறுவனங்களின் பட்டியல்
* இந்திய மருத்துவக் கழகம்

## மேற்கோள்கள்

## வெளி இணைப்புகள்
* 
பகுப்பு:மகபூப்நகர் மாவட்டம்
பகுப்பு:தெலங்காணா மருத்துவக் கல்லூரிகள்
மல்லா ரெட்டி மருத்துவ அறிவியல் நிறுவனம்

thumb| மல்லா ரெட்டி மருத்துவக் கல்லூரி மருத்துவமனை
**மல்லா ரெட்டி மருத்துவ அறிவியல் நிறுவனம்** (*Malla Reddy Institute of Medical Sciences*) என்பது இந்தியாவின் ஐதராபாத்து அருகே அமைந்துள்ள ஒரு மருத்துவக் கல்லூரி ஆகும். இது 2012-ல் தொடங்கப்பட்டது. இதனுடன் இணைந்த மருத்துவமனை 150 இருக்கைகள் கொண்டது. இந்த நிறுவனத்தில் 350 படுக்கைகள் கொண்ட தனியார் மருத்துவமனையும் உள்ளது. இது இந்திய மருத்துவக் கழகம் அங்கீகாரம் பெற்றது. மருத்துவர் பத்ரா ரெட்டி, மல்லா ரெட்டி மருத்துவ அறிவியல் கழகத்தின் தலைவர் ஆவார்.

இந்த நிறுவனம் ம. ரெ. ம. அ. நி. மருத்துவ அறிவியல் ஆய்விதழை நடத்துகிறது.

## மேற்கோள்கள்


## வெளி இணைப்புகள்

* அதிகாரப்பூர்வ தளம்

பகுப்பு:மருத்துவக் கல்லூரிகள்
பகுப்பு:தெலுங்கானா மாநிலத்திலுள்ள மருத்துவமனைகள்
அரிசந்த் குருசந்த் பல்கலைக்கழகம்

**அரிசந்த் குருசந்த் பல்கலைக்கழகம்** (*Harichand Guruchand University*; ) என்பது ஒரு பொதுப் பல்கலைக்கழகம் ஆகும். இது இந்தியாவின் மேற்கு வங்காளத்தில் உள்ள வடக்கு 24 பர்கனா மாவட்டத்தில் தாகூர்நகர், கைகாட்டாவில் அமைந்துள்ளது.

## வரலாறு
**அரிசந்த் குருசந்த் பல்கலைக்கழகச்** சட்டம், 2018, மேற்கு வங்க சட்டம் XXVII இன் 2018, பகுதி- III, மேற்கு வங்க சட்டமன்றத்தின் சட்டங்கள், சட்டத் துறையின் சட்டமன்ற அறிவிப்பு, தி கொல்கத்தா அரசிதழில் (அசாதாரண) வெளியிடப்பட்டதன் கீழ் அரிசந்த் குருசந்த் பல்கலைக்கழகம் 2018-ல் 2 சனவரி 2019-ல் நிறுவப்பட்டது. சனவரி 2021-ல் முதல் துணைவேந்தரான தபன் குமார் பிசுவாசு நியமனம் மூலம் இப்பல்கலைக்கழகம் செயல்படத் தொடங்கியது.

தொடக்க நிலையில், புதிய பல்கலைக்கழக கட்டிடங்கள் கட்டி முடிக்கப்படும் வரை, அனைத்து நிர்வாக பணிகளும், உடற்கல்வி கற்பித்தல் திட்டமும் பல்கலைக்கழகத்தை ஒட்டி அமைந்துள்ள பி. ஆர். தாக்கூர் அரசு கல்லூரி கட்டிடத்தில் நடைபெற்றது.  நவம்பர் 2021-ல், கோவிட்-19 தொற்றுநோய் காரணமாகப் பல்கலைக்கழகம் இணையவழி கற்பித்தல் திட்டத்தைத் தொடங்கியது.

## புலங்களும் துறைகளும்

* **கலைப்புலம்**
** பெங்காலி துறை,
** கல்வித்துறை,
** வரலாற்றுத் துறை

* **பொதுமக்கள் தொடர்பு புலம்**
** இதழியல் மற்றும் மக்கள் தொடர்பியல் துறை

## மேலும் பார்க்கவும்

* மேற்கு வங்கத்தில் உள்ள பல்கலைக்கழகங்களின் பட்டியல்
* இந்தியாவில் கல்வி

## மேற்கோள்கள்

## வெளி இணைப்புகள்
* https://wbhed.gov.in/readwrite/uploads/The_Harichand_Guruchand_University_Act_2018.pdf
பகுப்பு:Coordinates on Wikidata
பகுப்பு:மேற்கு வங்காளம்
பகுப்பு:பல்கலைக்கழகங்களும் கல்லூரிகளும்
நிரஞ்சன் பட்நாயக்கு

**நிரஞ்சன் பட்நாயக்கு** (*Niranjan Patnaik*) இந்தியாவைச் சேர்ந்த ஓர் அரசியல்வாதியாவார். 1948 ஆம் ஆண்டு பிப்ரவரி மாதம் 22 ஆம் தேதியன்று ஒடிசா மாநிலம் அனந்தபூரில் இவர் பிறந்தார். இவரது தந்தையின் பெயர் பிரச்பந்து பட்நாயக்கு என்பதாகும். இந்திய தேசிய காங்கிரசு கட்சியின் உறுப்பினராக இருந்த இவர் ஒடிசா பிரதேச காங்கிரசு ஆலோசனைக் குழுவின் முன்னாள் மாநிலத் தலைவராகவும் ஒடிசா மாநிலத்தின் முன்னாள் அமைச்சராகவும், சமூக சேவகராகவும் இருந்தார்.

## மேற்கோள்கள்

பகுப்பு:1922 பிறப்புகள்
பகுப்பு:ஒடிசா அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
டார்ஜீலிங் மலைப் பல்கலைக்கழகம்

**டார்ஜீலிங் மலைப் பல்கலைக்கழகம்**  (*Darjeeling Hills University*) என்பது இந்தியாவின் மேற்கு வங்காளத்தில் உள்ள டார்ஜிலிங்கில் உள்ள மாநில பொதுப் பல்கலைக்கழகம் ஆகும். இப்பல்கலைக்கழகம் 2021-ல் *கிரீன்பீல்ட் பல்கலைக்கழகச் சட்டம், 2018-*ன் கீழ் நிறுவப்பட்டது. நவம்பர் 2021-ல் முதல் துணைவேந்தர், சுபிரேசு பட்டாச்சார்யா நியமனம் மூலம் இது செயல்பட்டது. இப்பல்கலைக்கழகம் நேபாளி, ஆங்கிலம், வரலாறு, அரசியல் அறிவியல், மக்கள் தொடர்பு மற்றும் கணிதம் ஆகிய பாடங்களில் உயர் கல்வியை வழங்குகிறது. செப்டம்பர் 2022-ல், பட்டாச்சார்யா கைது செய்யப்பட்டதைத் தொடர்ந்து, ஓம் பிரகாஷ் மிசுரா இடைக்கால துணைவேந்தராக நியமிக்கப்பட்டார்.

## மேற்கோள்கள்

## வெளி இணைப்புகள்
* 

பகுப்பு:டார்ஜிலிங் மாவட்டம்
பகுப்பு:பல்கலைக்கழகங்களும் கல்லூரிகளும்
மகேந்திரதனயா ஆறு

thumb|250x250px| பதப்பட்டினத்தில் மகேந்திரதனயா நதி
**மகேந்திரதனயா ஆறு** (*Mahendratanaya River*) இந்தியாவில் பாய்ந்தோடக்கூடிய ஒரு நடுத்தர அளவிலான ஆறு ஆகும் . 

மகேந்திரதனயா ஆறு என்பது ஒடிசாவின் மகேந்திரகிரி மலையில் இருந்து உற்பத்தியாகும் வம்சதாரா நதியின் முக்கியக் கிளை ஆறாகும். ஆற்றின் மொத்த நீளம் சுமார் 90 கிலோமீட்டர்கள் (56 மைல்கள்) ஆகும்.

இந்த ஆறு பருவா அருகே வங்காள விரிகுடாவில் கலக்கிறது. 

## மேற்கோள்கள்

## வெளி இணைப்புகள்

* "மகேந்திரதனயா ஆற்றில் ஒரிசா அணை கட்ட திட்டமிட்டுள்ளது" OutlookIndia.,com 26 மார்ச் 2008. ஜூலை 12, 2019 இல் பெறப்பட்டது.
பகுப்பு:கிழக்குத் தொடர்ச்சி மலைகள்
பகுப்பு:ஆந்திர ஆறுகள்
அரசு மருத்துவக் கல்லூரி, நிசாமாபாத்

**அரசு மருத்துவக் கல்லூரி அல்லது** **நிசாமாபாத் மருத்துவக் கல்லூரி** என்பது இந்தியாவின் தெலங்காணா மாநிலத்தில் உள்ள நிசாமாபாத்தில் அமைந்துள்ள ஒரு மருத்துவக் கல்லூரி ஆகும். இதன் கல்வியாண்டு 2013-14 முதல் தொடங்கியது. இது கலோஜி நாராயண ராவ் சுகாதார அறிவியல் பல்கலைக்கழகத்துடன் இணைக்கப்பட்டுள்ளது.

## வரலாறு
இளநிலை மருத்துவ 100 இடங்களுடன் 2013-14ஆம் ஆண்டிலிருந்து இதன் கல்வியாண்டைத் தொடங்க இந்திய மருத்துவக் குழுமம் அனுமதி வழங்கியது.

கல்லூரியில் பொது மருத்துவம், பொது அறுவை சிகிச்சை, மகப்பேறியல் மற்றும் மகளிர் மருத்துவம், மயக்க மருந்து மற்றும் குழந்தை மருத்துவம் போன்ற பல்வேறு சிறப்புப் படிப்பிற்கான  இடங்கள் உள்ளன.

## மேலும் பார்க்கவும்
* இந்தியாவில் கல்வி
* இந்தியாவில் எழுத்தறிவு
* தெலுங்கானாவில் உள்ள உயர்கல்வி நிறுவனங்களின் பட்டியல்
* இந்திய மருத்துவ கவுன்சில்

## மேற்கோள்கள்

## வெளி இணைப்புகள்
* 

பகுப்பு:தெலங்காணா மருத்துவக் கல்லூரிகள்
பஞ்செட் மலை

**பஞ்செட் மலை** (*Panchet Hill*) வங்க மொழியில் பஞ்சகோட் பகார் எனக் குறிப்பிடப்படுகிறது**.** இது இந்தியாவின் மேற்கு வங்காள மாநிலத்தில் உள்ள புருலியா மாவட்டத்தின் வடகிழக்கு பகுதியில் நெடுரியாவில் (சமூக மேம்பாட்டுத் தொகுதி) அமைந்துள்ளது.

## மலை
"பஞ்சகோட் அல்லது பஞ்செட் (1,600 அடி) என்பது மாவட்டத்தின் வடகிழக்கில், புருலியாவிற்கு வடக்கே சுமார் 35 மைல் தொலைவில் உள்ள மிகவும் வெளிப்படையான பொருள். வடிவத்தில் இது இதன் கிழக்கு முனையில் உயரமான இடத்தில் நீண்ட பிறை போன்ற உயரும் முகட்டைக் கொண்டுள்ளது. இது சிறிய ஆனால் அடர்ந்த காடுகளால் சூழப்பட்டுள்ளது. இந்த மலையடிவாரத்தில் மா மரங்கள் மற்றும் மகுவாக்கள் நிறைந்து காணப்படுகின்றன. கிழக்குப் பகுதியில் மலையின் அடிவாரத்தில் பழைய அரண்மனை மற்றும் பஞ்செட் மன்னர்களின் கோட்டையின் இடிபாடுகள் காணப்படுகின்றன. மேலும் இவற்றின் மேலேயும் கீழேயும் சில பழமையான கோயில்கள் உள்ளன.

## பஞ்செட் அணை
பஞ்செட் மலையின் அடிவாரத்தில் தாமோதர் ஆற்றின் குறுக்கே பஞ்செட் அணை கட்டப்பட்டுள்ளது.

## மேற்கோள்கள்


## வெளி இணைப்புகள்
* 
பகுப்பு:Coordinates on Wikidata
பகுப்பு:மேற்கு வங்காளப் புவியியல்
சரத் பட்டநாயக்கு

**சரத் பட்டநாயக்கு** (*Sarat Pattanayak*)  இந்தியாவைச் சேர்ந்த ஓர் அரசியல்வாதியாவார். ஒடிசாவில் உள்ள பலாங்கீர் பகுதியைச் சேர்ந்த இவர் இந்திய தேசிய காங்கிரசு கட்சியின் நாடாளுமன்ற உறுப்பினராக இருந்தார். இந்திய நாடாளுமன்றத்தின் கீழ் அவையான 10 ஆவது மற்றும் 11 ஆவது மக்களவைக்கு இவர் தேர்ந்தெடுக்கப்பட்டார். தற்போது ஒடிசா பிரதேச காங்கிரசு ஆலோசனைக் குழுவின்  தலைவராகப் பணியாற்றி வருகிறார்.

## ஆரம்ப வாழ்க்கை, கல்வி மற்றும் தொழில்
சூகுல் பட்டநாயக்கின் மகனாக  1956  ஆம் ஆண்டு ஆகத்து மாதம்  15 ஆம் தேதியன்று பலாங்கீருக்கு அருகிலுள்ள சைந்தலாவில் இவர் பிறந்தார். நமீதா பட்டநாயக்கை மணந்து கொண்டார்.  இத்தம்பதியருக்கு இரண்டு மகள்கள் மற்றும் ஒரு மகன் உள்ளனர்.  தனது இளங்கலைப் பட்டப்படிப்பை பலாங்கீரின் இராசேந்திரா கல்லூரியில் முடித்தார்.  பின்னர் கங்காதர் மெகர் கல்லூரி மற்றும் சம்பல்பூரில் உள்ள இலச்பத் ராய் சட்டக் கல்லூரியில் சட்டம் படித்து பட்டம் பெற்றார்.

1992 ஆம் ஆண்டு இந்தியாவில் நடந்த பொருளாதார தாராளமயமாக்கல் குறித்து இவருக்கு நெருக்கமான பார்வையை வழங்கிய அப்போதைய ஆளும் பிவி நரசிம்ம ராவ் அரசாங்கத்தில் தேர்ந்தெடுக்கப்பட்ட மக்களவை உறுப்பினராகப் பணியாற்றினார். சரத்து தற்போது ஒடிசா பிரதேச காங்கிரசு ஆலோசனைக் குழுவின் தலைவராக பணியாற்றுகிறார்.

## மேற்கோள்கள்

## புற இணைப்புகள்
* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்

பகுப்பு:வாழும் மக்கள்
பகுப்பு:11வது மக்களவை உறுப்பினர்கள்
பகுப்பு:10வது மக்களவை உறுப்பினர்கள்
பகுப்பு:1956 பிறப்புகள்
பகுப்பு:ஒடிசா அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
யெர்ரகலுவா ஆறு

**யெர்ரகலுவா** ஆறு (*Yerrakaluva*) என்பது இந்தியாவில் தெலங்காணா மாநிலத்தின் கம்மம் மாவட்டத்திற்கும் ஆந்திரப் பிரதேசத்தின் மேற்கு கோதாவரி மாவட்டத்திற்கும் இடையே  ஓடும் ஒரு ஆறு ஆகும். இந்த ஆற்றுப்பகுதி அடிக்கடி வெள்ளத்தால் பாதிக்கப்படுகிறது. ஒவ்வொரு ஆண்டும் பல கிராமங்கள் இந்த ஆற்று வெள்ளத்தினால் தங்கள் பயிர்களை இழக்கின்றன. மேலும் பல குடும்பங்கள் தமது உடமைகளையும் இழக்க நேருகின்றன.

யெர்ரகலுவா ஆறு மற்றும் இதன் அருகிலுள்ள கொள்ளேறு ஏரி வடிநீர் மேற்கு கோதாவரி மாவட்டத்தில் மொகுல்தூர் அருகே வங்காள விரிகுடாவில் கலப்பதற்கு முன் உப்புதேரு ஆற்றில் கலக்கிறது. மேற்கு கோதாவரி மாவட்டம் ஜங்காரெட்டிகூடம் மண்டலத்தில் உள்ள கொங்குவாரிகுடம் கிராமத்திற்கு அருகே யெர்ரகலுவா செல்கிறது.

## யெர்ரகலுவா நீர்த்தேக்கம்
யெர்ராகலுவ நீர்த்தேக்கம் 1976-ஆம் ஆண்டில் இந்த ஆற்றின் குறுக்கி கட்டப்பட்டது. யெர்ரகலுவா நீர்த்தேக்கத் திட்டம் ஆற்றின் குறுக்கே அமைக்கப்பட்ட மண்நிரப்பு அணையிலானது.

ஜங்காரெட்டிகுடம், காமவரபுகோட்டா, துவாரகா திருமலை, நல்லஜெர்லா மற்றும் தாடேபள்ளிகுடம் மண்டலங்களில் உள்ள 22 கிராமங்கள் பயன்பெறும் வகையில் இந்த நீர்த்தேக்கம் கட்டப்பட்டுள்ளது. இத்திட்டத்தின் மூலம் பாசனம் பெற உத்தேசிக்கப்பட்ட *ஆயக்கட்டு* 9,996 ஏக்கர் ஆகும். அனந்தப்பள்ளி மற்றும் நந்தமுரு இடையே மிதமான வெள்ளப்பெருக்கின் போது சுமார் 8,094 ஏக்கர் விளை நிலங்களைப் பாதுகாப்பதற்காக இந்த நீர்த்தேக்கம் உருவாக்கப்பட்டது. திட்டத்தின் கூறுகள்:

* 2.73 கி.மீ. நீளத்திற்கு மண் அணை
* 12.00 மீ x 5.00 மீ அளவுள்ள 4 மதகுகள் கொண்ட மிகை நீர் கட்டுப்படுத்தி மற்றும் ஏற்றி இறக்கும் வசதியுடனான தடுப்பு
* மண் அணையின் இடது மற்றும் வலது தலை மதகுகள் முறையே 0.40 கி.மீ. மற்றும் 2.20 கி.மீ. தொலைவில் அமைந்துள்ளன.

இந்த திட்டத்தின் கீழ் பாதுகாக்கப்பட்ட நிலப்பரப்பு 9,996 ஏக்கர் அடங்கும். இடது பிரதான கால்வாயில் 2,023 ஏக்கரும் வலதுபுறத்தில் 1,012 ஏக்கர் நிலமும் பாசன வசதி பெறுகின்றது. மார்ச் 2010 நிலவரப்படி, கொங்குளகுடம் திட்டத்திலிருந்து நந்தமுரு கால்வாய்ப் பாலம் வரை 8095 ஏக்கர் பாசன வசதி பகுதி உள்ளது.

## மேற்கோள்கள்

பகுப்பு:கம்மம் மாவட்டம்
பகுப்பு:தெலங்காணா ஆறுகள்
பகுப்பு:ஆந்திர ஆறுகள்
கோர்கபுரு

**கோர்கபுரு** (*Gorgaburu*) என்பது சுமார் 677 மீட்டர் உயரத்தில் உள்ள அஜோத்யா மலைகளின் இரண்டாவது உயரமான சிகரமாகும். இது மேற்கு வங்கத்தின் தெற்குப் பகுதியில் உள்ள இரண்டாவது உயரமான இடமாகும். இது புருலியா மாவட்டத்தின் மேற்கு பீடபூமி மலைப்பகுதிகளில் அமைந்துள்ளது.

## மேற்கோள்கள்

பகுப்பு:மேற்கு வங்காளப் புவியியல்
செட்டிகுளம் (பெரம்பலூர்)

**செட்டிகுளம்** (*Chettikulum, Perambalur district*) என்பது இந்தியாவின் தமிழ்நாடு மாநிலத்தில் அமைந்துள்ள பெரம்பலூர் மாவட்டத்தில் உள்ள ஓர் ஊராட்சி கிராமம் ஆகும். செட்டிகுளம் குன்னம் வட்டத்தில் அமைந்துள்ளது. இங்குப் புகழ்பெற்ற ஏகாம்பரேசுவரர் மற்றும் தண்டாயுதபாணி கோயில்கள் உள்ளன.

## மக்கள்தொகை
2011ஆம் ஆண்டு மக்கள்தொகை கணக்கெடுப்பின்படி செட்டிகுளம் கிராமத்தில் 6231 மக்கள் வசிக்கின்றனர். இதில் 3127 பேர் ஆண்கள் மற்றும் 3104 பேர் பெண்கள். செட்டிகுளம் கிராமத்தின் பாலின விகிதம் 993 ஆகும். இது தமிழ்நாட்டின் மாநில சராசரியான 996ஐ விடக் குறைவு. செட்டிகுளம் கிராமம் தமிழ்நாட்டுடன் ஒப்பிடும் போது கல்வியறிவு விகிதம் குறைவாக உள்ளது. 2011ஆம் ஆண்டில், செட்டிகுளம் கிராமத்தின் கல்வியறிவு விகிதம் 76.45% ஆக இருந்தது. இது தமிழ்நாட்டின் கல்வியறிவு விகிதமான 80.09% விடக் குறைவு. செட்டிகுளத்தில் ஆண்களின் கல்வியறிவு 83.96% ஆகவும், பெண்களின் கல்வியறிவு விகிதம் 68.96% ஆகவும் உள்ளது.

## மேற்கோள்கள்

பகுப்பு:பெரம்பலூர் மாவட்டத்திலுள்ள கிராமங்கள்
மாணவர் தலைவன் மற்றும் தலைவி

**மாணவர் தலைவன் மற்றும் தலைவி** (Head girl and head boy) என்பது பள்ளியின் முழு மாணவர் அமைப்பையும் பிரதிநிதித்துவப்படுத்துபவர்களைக் குறிக்கிறது. இந்தச் சொற்கள் பொதுவாகப் பிரித்தானிய கல்வி முறையிலும், பொதுநலவாய நாடுகளின் பள்ளிகளிலும் பயன்படுத்தப்படுகின்றன. சில பள்ளிகள் **பள்ளித் தலைவர்**  அல்லது **தலைமை மாணவர்** போன்ற மாற்றுச் சொல்லாடல்களையும் பயன்படுத்துகின்றன.

இவர்கள், பள்ளிகளில் நடக்கும் பொது  நிகழ்வுகளில் பள்ளியைப் பிரதிநிதித்துவப்படுத்துவதற்குப் பொறுப்பாவார்கள், பள்ளி சார்பாக உரையினை நிகழ்த்துவார்கள். இவர்கள் மாணவர்களுக்கு ஒரு முன்மாதிரியாகவும் பணியாற்றுகிறார்கள், மேலும் மாணவர்களின் கருத்துக்களைப் பள்ளியின் தலைமையுடன் பகிர்ந்து கொள்ளலாம். இவர்களுக்கு உதவுவதற்காக துணைத் தலைவர் மற்றும் தலைவி ஆகியோர் நியமிக்கப்படலாம்.

## சான்றுகள்


பகுப்பு:பள்ளிக் கலைச்சொல்லியல்
பகுப்பு:பாத்திர நிலை
சரசுவதி பிரதான்

**சரசுவதி பிரதான்** (*Saraswati Pradhan*) இந்தியாவைச் சேர்ந்த ஓர் அரசியல்வாதியாவார். 1925 ஆம் ஆண்டு மே மாதம் 30 ஆம் தேதியன்று இவர் பிறந்தார்.  இந்திய தேசிய காங்கிரசு கட்சியின் உறுப்பினராக இருந்த இவர் இந்திய நாடாளுமன்றத்தின் மாநிலங்கவைக்கு தேர்ந்தெடுக்கப்பட்டார். 1961 ஆம் ஆண்டு நடைபெற்ற தேர்தலில் பாட்லி சட்டமன்றத் தேர்தலில் வெற்றிபெற்று ஒடிசாவின் மூன்றாவது சட்டமன்றத்தில் பணியாற்றினார். 2018 ஆம் ஆண்டு தரவுகளின்படி சரசுவதி பிரதான் புவனேசுவரத்தில் வசித்து வந்தார். இவரது தந்தையின் பெயர் மதன் மோகன் பிரதான் என்றும் இவரின் கணவர் பெயர் துரியோ பிரதான் என்றும் அறியப்படுகிறது. 
## மேற்கோள்கள்

பகுப்பு:1922 பிறப்புகள்
பகுப்பு:1980 இறப்புகள்
பகுப்பு:ஒடிசா அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பள்ளி முகாம்

**பள்ளி முகாம்** (School camp) என்பது கல்வியின் ஒரு வடிவமாகும் (பொதுவாக தொடக்கப் பள்ளிகளில் செயல்படுத்தப்படுகிறது) தமிழகத்தில் பரவலாக அனைத்துவகைப் பள்ளிகளிலும் இது செயல்படுத்தப்படுகிறது. இயற்கை அல்லது சுற்றுலா முக்கியத்துவம் வாய்ந்த இடத்திற்கு ஒரு வகுப்பின் ஆசிரியர்களுடன் களப்பயணம் மேற்கொள்வதனை இது குறிக்கிறது. யப்பானில் ***ரிங்ங்காக்கௌ*** (林間学校, வனப் பள்ளி), ஜெர்மனியில் ***ஷூல்லண்ட்ஹெய்ம்*** (பள்ளி விடுதி, பள்ளி முகாம்), [  போலந்தில் ***ஜியோலோனா ஸ்கோலா*** (பச்சைப் பள்ளி), மற்றும் நெதர்லாந்தில்***ஸ்கூல்கேம்ப்*** ( பள்ளி முகாம்) எனும் பெயரில் இது செயல்படுகிறது.

## வரலாறு
19 ஆம் நூற்றாண்டில், பள்ளி மாணவர்களை வெளியூர்ப் பயணங்களுக்கு அழைத்துச் செல்வதன் மூலம், அவர்களின் ஆரோக்கியம் மேம்படுத்துவதாகக் கூறப்படுவது பரவலாக நடைமுறையில் இருந்தது. யப்பானில், சோவா காலத்தில் *ரிங்கங்காக்கௌ* உருவாக்கப்பட்டது, இது ஜெர்மன் *ஃபெரியன்கோலோனியால்* தாக்கத்தினால் ஏற்படுத்தப்பட்டது  ஐரோப்பா மற்றும் யப்பானின் பெரும்பாலான நாடுகளில், இந்தப் பாரம்பரியம் இன்னும் பல பள்ளிகளில் செயல்படுத்தப்படுகிறது.

## சான்றுகள்


பகுப்பு:பயண வகைகள்
பகுப்பு:பள்ளிக் கலைச்சொல்லியல்
சோம்நாத்து ராத்து

**சோம்நாத்து ராத்து** (*Somnath Rath*) இந்தியாவைச் சேர்ந்த ஓர் அரசியல்வாதியாவார். 1924 ஆம் ஆண்டு பிப்ரவரி மாதம் 17 ஆம் தேதியன்று கஞ்சாம் மாவட்டத்தின் சோர்டா தொகுதிக்கு உட்பட்ட இலட்கர் கிராமத்தில் இவர் பிறந்தார். கட்டாக்கில் உள்ள மதுசூதன் சட்டக் கல்லூரியில் சட்டம் பயின்ற இவர் 1951 ஆம் ஆண்டில் ஒரு வழக்கறிஞராக வாழ்க்கையைத் தொடங்கினார். 1980 ஆம் ஆண்டு முதல் 1984 ஆம் ஆண்டு வரை ஒடிசா சட்டப் பேரவையின் சபாநாயகராகப் பணியாற்றினார். இந்திய தேசிய காங்கிரசு கட்சியின் உறுப்பினராக இருந்த இவர் இந்திய நாடாளுமன்றத்தின் மக்களவைக்குத் தேர்ந்தெடுக்கப்பட்டார். 2013 ஆம் ஆண்டு அக்டோபர் மாதம் 7 ஆம் தேதியன்று இவர் இறந்தார். 

## மேற்கோள்கள்

## புற இணைப்புகள்
*Official biographical sketch in Parliament of India website

பகுப்பு:1922 பிறப்புகள்
பகுப்பு:1980 இறப்புகள்
பகுப்பு:ஒடிசா அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
ஜோகேந்திரநகர்

**ஜோகேந்திரநகர்** (*Jogendranagar*) என்பது இந்தியாவின் திரிபுரா மாநிலத்தில் மேற்கு திரிபுரா மாவட்டத்தில் உள்ள ஒரு மக்கள் தொகை கணக்கெடுப்பு நகரமாகும் . அகர்தலா ரயில் நிலையத்திற்கு அடுத்ததாக ஜோகேந்திரநகரில் உள்ள ஒரே ரயில் நிலையம் அகர்தலாவில் உள்ளது.

## மக்கள்தொகையியல்
ஆம் ஆண்டு இந்திய மக்கள் தொகைக் கணக்கெடுப்பின்படி, ஜோகேந்திரநகர் 34,844 என்ற அளவிலான மக்கள் தொகையைக் கொண்டிருந்தது. இந்த மக்கள் தொகையில் 51% ஆண்களும் 49% பெண்களும் அடங்குவர். ஜோகேந்திரநகரின் சராசரி எழுத்தறிவு விகிதம்  74% ஆகும். இது 2001 ஆம் ஆண்டின் தேசிய சராசரியை விட அதிகம். ஆண்களின் எழுத்தறிவு விகிதமானது 79% ஆகவும் பெண்களின் எழுத்தறிவு விகிதம் 69% ஆகும். ஜோகேந்திரநகர் மக்கள் தொகையில் 6 வயதிற்கும் குறைவான மக்கள் தொகை 11% விழுக்காடு ஆகும்.

## மேற்கோள்கள்

பகுப்பு:மேற்கு திரிப்புரா மாவட்டம்
பகுப்பு:திரிபுரா மாநிலத்திலுள்ள ஊர்களும் நகரங்களும்
தண்டத்தொகை

**தண்டத்தொகை** (fine) என்பது ஒரு நீதிமன்றம்  அல்லது பிற அதிகாரம் பொருந்திய அமைப்பினால் ஒரு குற்றத்திற்கான தண்டனையாக செலுத்தப்பட வேண்டும் என்று முடிவு செய்யும் பணத்தினைக் குறிப்பதாகும்.    அபராதத்தின் அளவு ஒவ்வொரு வழக்கிலும் அதன் தன்மையினைப் பொறுத்து தீர்மானிக்கப்படலாம், ஆனால் அது பெரும்பாலும் முன்கூட்டியே அறிவிக்கப்படுகிறது. 
thumb|150x150px| சிங்கப்பூரில் உள்ள ஒரு எச்சரிக்கைப் பலகையில், சக்கரக் கவ்விகளுடன் அசையாத வாகனங்களை விடுவிப்பதற்கான கட்டணத்தைக் குறிப்பிடுகிறது.
thumb| ஒரு தானுந்து நிறுத்துமிடத்தில் உதவியாளர் சட்டவிரோத வாகன நிறுத்தத்திற்கு அபராதம் விதிக்கிறார்
குற்றங்கள், குறிப்பாக சிறு குற்றங்கள், அல்லது ஒரு உரிமைகோரலின் தீர்வு போன்றவற்றிற்கான நிதித் தண்டனைகளுக்கு இந்த வார்த்தை பரவலாகப் பயன்படுத்தப்படுகிறது.

## நாடு வாரியாக அபராதம்

### இங்கிலாந்து மற்றும் வேல்சு
குற்றவியல் நீதிமன்றச் சட்டம் 1980 இல், அபராதம் என்ற சொற்றொடர் எந்தவொரு தண்டனையின் கீழ் செலுத்த வேண்டிய எந்தவொரு பண அபராதம் அல்லது பண இழப்பீடு அல்லது பணப் பறிப்பு ஆகியவற்றை உள்ளடக்குகிறது.

குற்றவியல் நீதிமன்றச் சட்டத்தின் 32வது பிரிவில், "அபராதம்" என்ற வெளிப்பாடு பண அபராதத்தை உள்ளடக்கியது, ஆனால் பணப் பறிப்பு அல்லது பண இழப்பீட்டினை உள்ளடக்கவில்லை. 

### நெதர்லாந்து

#### குற்றவியல் சட்டம்
டச்சு குற்றவியல் பிரிவானது *(டச்சு: Wetboek van Strafrecht (WvSr))* சட்டத்தின் ஒவ்வொரு விதி மீறலுக்கும் அபராதத்திற்கான குறிப்பிட்ட தொகைகள் வசூலிக்கப்படுவது இல்லை. மாறாக கீழ்கானும் வகைகளில் அபராதம் வசூலிக்கப்படுகிறது.

## சான்றுகள்


பகுப்பு:தண்டனைகள்
மேகலபாளையம்

**மேகலபளையம்** (*Megalapalya*) என்பது இந்திய மாநிலமான, கருநாடகத்தின், இராமநகர மாவட்டத்தின்  மாகடி வட்டத்தி உள்ள ஒரு சிற்றூர் ஆகும்.  (2010 இக்கு முன்பு இது பெங்களூர் ஊரக மாவட்டத்தின் ஒரு பகுதியாக இருந்தது). இந்தச் சிற்றூரில் 50 வீடுகள் மட்டுமே உள்ளன. ஊரில் வொக்கலிகர் மட்டுமே வசிக்கின்றனர். இந்த ஊர் பெங்களூரு-மங்களூரு தேசிய நெடுஞ்சாலையில் (தே.நெ.48) பெங்களூரில் இருந்து  50 கி.மீ. தொலைவில் உள்ளது. இந்தக் கிராமத்தின் காவல் தெய்வமாக பாலேகம்மா தேவி அம்மன் உள்ளார். இந்திய ஆட்சிப்பணி அலுவலரான டாக்டர். எம். வி. வெங்கடேஷ்  இந்த ஊரில் பிறந்து வளர்ந்தவர். அரசியல்வாதியும் முன்னாள் மாவட்ட ஊராட்சித் தலைவியான டாக்டர் பி. வி. அம்சகுமாரி இந்தக் கிராமத்தின் மருமகளாவார்.

## அமைவிடம்
இந்த ஊரானது இராமநகரில் இருந்து  45 கிலோமீட்டர் தொலைவிலும், மாகடியில் இருந்து ஏழு கிலோமீட்டர் தொலைவிலும்,  மாநிலத் தலைநகரான பெங்களூர் நகரில் இருந்து 477 கிலோமீட்டர் தொலைவிலும் உள்ளது.

## மக்கள் வகைபாடு
இந்தக் கிராமத்தில் 312  வீடுகள் உள்ளன. 2011 மக்கள் தொகை கணக்கெடுப்பின்படி கிராமத்தின் மொத்த மக்கள் தொகையானது  1225 ஆகும். இதில் பெண்களின் எண்ணிக்கை 630 என்றும், ஆண்களின் எண்ணிக்கை 595 என்றும் உள்ளது. மேகலபளையத்தின் பரப்பளவு 449 எக்டேர் ஆகும்.

## மேற்கோள்கள்

பகுப்பு:இராமநகர மாவட்டத்தில் உள்ள ஊர்களும் நகரங்களும்
கீழப்புலியூர்

பகுப்பு:பெரம்பலூர் மாவட்டத்திலுள்ள கிராமங்கள்



**கீழப்புலியூர்** (*Keelapuliyur*) என்பது இந்தியாவின் தமிழ்நாட்டில் பெரம்பலூர் மாவட்டத்தில் உள்ள ஒரு கிராமம் ஆகும். இக்கிராமம் குன்னம் வட்டத்தில் அமைந்துள்ளது.

## மக்கள்தொகை
2011ஆம் ஆண்டு மக்கள்தொகை கணக்கெடுப்பின் படி கீழப்புலியூரில் 5091 பேர் வசிக்கின்றனர். இவர்களில் 2539 பேர் ஆண்கள் 2552 பேர் பெண்கள். கீழப்புலியூர் கிராமத்தின் சராசரி பாலின விகிதம் 1005 ஆகும். இது தமிழக மாநில சராசரியான 996ஐ விடக் அதிகமாகும். கீழப்புலியூர் கிராமம் தமிழ்நாட்டின் சராசரி எழுத்தறிவு விகிதத்தை விடக் குறைவாக உள்ளது. 2011ஆம் ஆண்டில், கீழப்புலியூர் கிராமத்தின் கல்வியறிவு விகிதம் 71.06% ஆக இருந்தது. இது தமிழ்நாட்டின் கல்வியறிவு விகிதமான 80.09% விடக் குறைவு ஆகும். கீழப்புலியூரில் ஆண்களின் கல்வியறிவு 80.99% ஆகவும், பெண்களின் கல்வியறிவு விகிதம் 61.35% ஆகவும் உள்ளது.

## மேற்கோள்கள்

பகுப்பு:Coordinates on Wikidata
கோடை விடுமுறை

**கோடை விடுமுறை** (summer vacation) அல்லது **கோடை இடைவேளை** என்பது பள்ளி ஆண்டிற்கும் பள்ளிக் கல்வியாண்டிற்கும் இடையிலான கோடையில் ஏற்படும் பள்ளி விடுமுறையினைக் குறிக்கிறது. மாணவர்கள் இரண்டு வாரங்கள் முதல் மூன்றரை மாதங்கள் வரை விடுமுறையில் இருப்பார்கள். நாடு மற்றும் மாவட்டத்தைப் பொறுத்து, ஊழியர்கள் பகுதியாகவோ அல்லது முழுமையாக இதில் இருந்து விலக்கப்படலாம்.

எசுப்பானியா, போர்த்துகல், அயர்லாந்து குடியரசு, இத்தாலி, கிரேக்கம், சியயா, லித்துவேனியா, லாத்வியா,லெபனான்,உருமேனியா மற்றும் ரஷ்யாவில், கோடை விடுமுறை என்பது பொதுவாக மூன்று மாதங்கள் ஆகும், ஆத்திரேலியா, பிரேசில்,ஐக்கிய இராச்சியம், பாக்கித்தான், வங்காளதேசம், இந்தியா, டென்மார்க், நெதர்லாந்து, ஜெர்மனி, மெக்சிக்கோ ஆகிய நாடுகளில்  இரண்டு முதல் ஆறு வாரங்கள் (சில நேரங்களில் 3 மாதங்கள்) கோடை விடுமுறை விடப்படுகிறது.

கோடை விடுமுறையின் தாக்கம் பற்றிய ஆராய்ச்சி கலவையான முடிவுகளைக் கொண்டுள்ளது. கோடை கற்றல் இழப்பு  என்பது மாணவர்களின் கற்றலைப் பாதிப்பதனைக் குறிக்கிறது. இந்த விடுமுறையின் சரியான விளைவுகள் என்ன என்பதை வரையறுப்பதில் சிக்கல் இருப்பதாகக் கருதப்படுகிறது. குறைந்த வருமானம் கொண்ட குடும்பங்களைச் சேர்ந்த குழந்தைகளுக்கு பள்ளி விடுமுறைகள் மன அழுத்தத்தை ஏற்படுத்தும் என்று சில ஆய்வுகள் எடுத்துக்காட்டுகின்றன.

## நாடு வாரியாக

### ஆசியா

#### இந்தியா
இந்தியாவில், கோடை விடுமுறையானது சுமார் 1 மாதம் வரை நீடிக்கும், அதற்கான நாள்களை அரசாங்கம் தீர்மானிக்கிறது. வழக்கமான கோடை விடுமுறை மார்ச் மாத இறுதியில் இருந்து சூன் தொடக்கத்தில் இருக்கும்.

## மேலும் பார்க்க

* பள்ளி விடுமுறை
* கல்விப் பருவம்

## மேற்கோள்கள்
 

பகுப்பு:பள்ளிக் கலைச்சொல்லியல்
அசிமுல்லா கான்

thumb|அசிமுல்லா கானின் உருவப்படம் ( விநாயக் தாமோதர் சாவர்க்கரின் ''இந்திய சுதந்திரப் போர்'' )
நானா சாஹிப்பின் திவானாகவும் பின்னர் பிரதம மந்திரியுமாக இருந்தவர் **திவான் அசிமுல்லா** **கான்** என்று அழைக்கப்படும் **அசிமுல்லா கான் யூசுப்சாய்** (1830-1859). ஆரம்பத்தில் நானா சாஹிப்பின் திவானாகவும் பின்னர் பிரதம மந்திரியாகவும் அவர் நியமிக்கப்பட்டார். "புரட்சியின் தூதர்" என்று அவர் அழைக்கப்பட்டார். 1857-ல் நடந்த இந்தியக் கலகத்தில் அசிமுல்லா கான் பங்கேற்றார். நானா சாஹிப் போன்றவர்களின் கருத்தியல் ரீதியான தாக்கம் அவரிடம் காணப்பட்டது.

அசிமுல்லா கான் ஒரு திறமையான தலைவரும் உண்மையான சுதந்திர போராட்ட வீரருமாக இருந்தார். இந்து-முஸ்லிம் ஒற்றுமையில் நம்பிக்கை கொண்டவரும் மற்றும் பிரித்தானிய ஆட்சியிலிருந்து இந்தியாவிற்கு சுதந்திரம் பெற முயன்றவருமாவார் அவர்.

## வாழ்க்கை பதிவு
1830-ல் சாதாரணமான ஒரு முஸ்லிம் குடும்பத்தில் அவர் பிறந்தார். ஆரம்ப காலத்தில் அவர் பல பிரித்தானிய அதிகாரிகளின் கீழ் செயலாளராக பணியாற்றியுள்ளார். பின்னர் அவர் இரண்டாம் பேஷ்வா பாஜி ராவின் வளர்ப்பு மகனான நானா சாஹிப்பின் செயலாளராகவும் ஆலோசகராகவும் நியமிக்கப்பட்டார்.

## இறப்பு
1857-ஆம் ஆண்டு கலகத்திற்குப் பிறகு, அவர் பிரித்தானிய இந்தியாவிலிருந்து தப்பி நேபாளத்தின் தெராய்க்கு வந்து, 1859-ன் பிற்பகுதியில் காய்ச்சலால் அசிமுல்லா கான் இறந்தார். ஆனால், சில வரலாற்றாசிரியர்கள் அவர் மாறுவேடத்தில் கல்கத்தாவை அடைய முயன்றபோது பெரியம்மை நோயால் இறந்திருக்கலாம் அல்லது இந்தியாவில் இருந்து தப்பிக்கும்போது கான்ஸ்டான்டினோப்பிளில் கொல்லப்பட்டிருக்கலாம் என்றும் நம்புகின்றனர்.

## மேற்கோள்கள்

பகுப்பு:இந்திய விடுதலைப் போராட்ட வீரர்கள்
சித்த லால் முர்மு

**சித்த லால் முர்மு** (*Sidha Lal Murmu*) இந்தியாவைச் சேர்ந்த ஓர் அரசியல்வாதியாவார். 1935 ஆம் ஆண்டு நவம்பர் மாதம் முதல் நாளில் ஒடிசாவின் ரைரங்பூர் தாலுக்காவில் உள்ள தாந்போசு கிராமத்தில் இவர் பிறந்தார். இவரது தந்தையின் பெயர் ரகுநாத் முர்மு என்பதாகும். சித்த லால் முர்முவின் மனைவியின் பெயர் ருக்மணி முர்முவாகும். இளங்கலை படித்த இவர் சட்டப் பாடத்திலும் பட்டம் பெற்றார். இந்திய தேசிய காங்கிரசு கட்சியின் உறுப்பினராக இருந்த இவர் இந்திய நாடாளுமன்றத்தின் மக்களவைக்குத் தேர்ந்தெடுக்கப்பட்டார். சித்தலால் முர்மு ஒடிசா அரசியலில் காங்கிரசு, இந்திய தேசிய காங்கிரசு மற்றும் சார்க்கண்ட்டு விடுதலை முன்னணி ஆகிய கட்சிகளில் உறுப்பினராக இருந்துள்ளார். ஒடிசா சட்டமன்றத்தில் இரண்டு முறை சட்டமன்ற உறுப்பினராகவும் இருந்துள்ளார். 
## மேற்கோள்கள்

## புற இணைப்புகள்
*Official biographical sketch in Parliament of India website

பகுப்பு:1922 பிறப்புகள்
பகுப்பு:1980 இறப்புகள்
பகுப்பு:ஒடிசா அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்